[{"text_idx": "#000000", "text": "Veturilo \u2013 bicikle tra Varsovio"}, {"text_idx": "#000002", "text": "Varsovio estas nek Amsterdamo, nek Kopenhago, sed tamen estas sufic\u0302e facile vizitebla per biciklo. La urbon, plejparte ebena, kun larg\u0302aj stratoj kaj biciklaj vojoj, eblas rigardi lau\u0306 propra rapido, pedalante tra la centro au\u0306 al iu el la pli foraj vidindaj\u0302oj de Varsovio."}, {"text_idx": "#000003", "text": "Tamen, kompreneble, se vi venas al Varsovio, plej ofte vi ne kunportas vian propran biciklon. Kion do fari? Felic\u0302e, ekzistas facila solvo! Ekde la 1-a de marto g\u0302is la 30-a de novembro c\u0302iujare en Varsovio funkcias urba sistemo de lueblaj bicikloj \u2013 kaj g\u0302i nomig\u0302as Veturilo."}, {"text_idx": "#000005", "text": "Por komenci kaj fini la luon, vi bezonas trovi tiuspecan terminalon."}, {"text_idx": "#000006", "text": "La sistemon de lueblaj bicikloj prizorgas la germana firmao Nextbike. Se vi uzas iliajn servojn en iu alia urbo au\u0306 lando, estas eble ke vi povos uzi la saman konton por lui biciklojn en Varsovio. Se vi ne havas konton au\u0306 se via konto ne funkcias, necesas krei novan konton c\u0302e veturilo.waw.pl"}, {"text_idx": "#000007", "text": "Por povi komenci uzi la biciklojn, pagi la komencan prezon de 10 zlotoj. Mi rekomendus tuj s\u0302arg\u0302i vian konton per almenau\u0306 20 zlotoj, c\u0302ar \u2013 kiel vi vidos poste \u2013 por komenci ajnan luon vi bezonas almenau\u0306 10-zlotan krediton en via konto. Vi povas fari la pagon/s\u0302arg\u0302on rete au\u0306 en iu el la terminaloj de la sistemo (vidu supre)."}, {"text_idx": "#000008", "text": "Kiam vi kreos vian konton, vi ricevos vian kodon, kiun vi devos uzi por prunti la biciklojn au\u0306 ensaluti en la pos\u0302telefona aplikaj\u0302o."}, {"text_idx": "#000009", "text": "La plurlingva apo permesas facile kaj rapide prunti kaj redoni biciklojn ene de la sistemo."}, {"text_idx": "#000010", "text": "Mi persone rekomendas uzi la pos\u0302telefonan aplikaj\u0302on. Por tio, vi bezonas havi konekton al la reto, tamen g\u0302i estas disponebla en pluraj lingvoj, g\u0302i plirapidigas la procezon de la luado kaj redonado de la biciklo, kaj aldone kun g\u0302i vi povas sciigi la prizorgantojn pri problemoj kun la bicikloj, ekzemple trapikita pneu\u0306o. Krome, la aplikaj\u0302o estas disponebla en pluraj lingvoj, dum la informoj c\u0302e la terminaloj estas skribitaj nur pole kaj angle. Trovu la aplikaj\u0302on en App Store, Google Play kaj Huawei AppGallery."}, {"text_idx": "#000011", "text": "Por povi komenci ajnan luon, via konto devas havi almenau\u0306 10 zlotojn (au\u0306 havi datumojn de via kreditkarto). Tamen la luado mem estas tre malmultekosta. La unuaj 20 minutoj estas senpagaj. La ceteraj pagoj estas la jenaj:"}, {"text_idx": "#000012", "text": "Pliajn informojn pri la sistemo, la pagoj kaj la uzado vi trovos en la oficiala retpag\u0302o de la sistemo, veturilo.waw.pl. La retejo disponeblas en la pola, angla, germana, rusa, ukraina kaj hispana lingvoj."}, {"text_idx": "#000013", "text": "biciklo, publika transporto, transporto, veturilo"}, {"text_idx": "#000015", "text": "Pjerogoj (pole pierogi) estas unu el la plej konataj tradiciaj polaj mang\u0302aj\u0302oj, rekomendata al c\u0302iu kiu vizitas Pollandon. Kaj kvankam mi plenkore subtenas tiun rekomendon, hodiau\u0306 mi s\u0302atus inviti vin al tre c\u0302arma mang\u0302ejo en kiu oni povas gustumi ne polajn, sed c\u0302inajn pjerogojn, kaj aliajn rapidmang\u0302aj\u0302ojn el inter la tiel nomataj dim sum."}, {"text_idx": "#000016", "text": "La loko kiun mi prezentas hodiau\u0306 nomig\u0302as Parowo\u0301z Powis\u0301le kaj g\u0302i trovig\u0302as c\u0302e strato Solec 109, en Powis\u0301le, la parto de la kvartalo S\u0301ro\u0301dmies\u0301cie kiu situas inter la urbocentro kaj la rivero Vistulo. La nomo Parowo\u0301z, kiu signifas vaportrajnon, ne estas hazarda, c\u0302ar male al la polaj pjerogoj, la c\u0302inajn oni vaporumas."}, {"text_idx": "#000017", "text": "Por c\u0302iu porcio vi ricevas elekteblan sau\u0306con."}, {"text_idx": "#000018", "text": "En la mang\u0302ejo oni povas elekti inter dekduo da gustoj de la pjerogoj. Inter ili trovig\u0302as, kompreneble, ankau\u0306 vegetaraj kaj veganaj opcioj. Unu porcio enhavas dek pjerogojn kaj kostas c\u0302irkau\u0306 20 zlotojn. Se vi ne povas elekti unu guston, ne hezitu demandi helpon de la mang\u0302ejestro, kiu volonte faras rekomendojn kaj proponas diversajn miksaj\u0302ojn, tiel ke ene de unu porcio trovig\u0302as ec\u0302 plej diversaj gustoj."}, {"text_idx": "#000019", "text": "Krom la pjerogoj, la mang\u0302ejo ofertas ankau\u0306 saladojn surbaze de la korea kimc\u0302io, supojn (misoo, kimc\u0302io kaj tom kha) kaj dolc\u0302ajn desertojn, interalie c\u0302iaan pudingon. Krome oni povas gustumi la dolc\u0302ajn pjerogojn kun ternuksbutero."}, {"text_idx": "#000020", "text": "Surloke vi povas ricevi ankau\u0306 menuon en la angla, kaj la mang\u0302ejestro parolas ambau\u0306 la polan kaj la anglan."}, {"text_idx": "#000022", "text": "Sesdek du tipoj de patkukoj"}, {"text_idx": "#000023", "text": "Neniu komento c\u0302e Sesdek du tipoj de patkukoj"}, {"text_idx": "#000024", "text": "Patkukoj, krespoj, blinoj \u2013 tiuspecaj mang\u0302aj\u0302oj estas konataj en diversaj partoj de la mondo. Kaj kvankam ankau\u0306 Pollando konas apartan variaj\u0302on pri tiu mang\u0302aj\u0302o (konata sub la nomo nales\u0301niki), hodiau\u0306 mi s\u0302atus prezenti al vi iom netradician aliron al patkukoj \u2013 almenau\u0306 lau\u0306 la polaj kutimoj."}, {"text_idx": "#000025", "text": "Temas pri restoracio Manekin, kiu devenas el la urbo Toruno, sed nun havas dek tri ejojn en la tuta Pollando. Du el ili trovig\u0302as en Varsovio \u2013 vi trovos ilin c\u0302e strato Marsza\u0142kowska 140 (proksime al la metrostacio S\u0301wie\u0328tokrzyska, linioj M1 kaj M2) kaj c\u0302e placo Konstytucji 5 (proksime al la metrostacio Politechnika, linio M1)."}, {"text_idx": "#000026", "text": "La mang\u0302ejoj estas konataj kaj popularaj, tial ne miru se vi vidos vicon antau\u0306 la enirejo. Necesas trankvile atendi dum iom da tempo, kaj la servistoj sufic\u0302e efike trovas sidlokon por c\u0302iuj, c\u0302u ene au\u0306 ekstere (dum tagoj kun bela vetero somere). Konsilo: la restoracio c\u0302e placo Konstytucji estas pli granda kaj havas pli grandan terason \u2013 dum varmaj someraj tagoj la vico malaperas pli rapide tie. Krome, por via vizito provu elekti malpli kutimajn mang\u0302otempojn."}, {"text_idx": "#000027", "text": "La patkukoj servig\u0302as kun legomoj kaj sau\u0306co. En la foto la au\u0306toro elektis akompanan aloan trinkaj\u0302on."}, {"text_idx": "#000028", "text": "Mi mem kalkulis la poziciojn en la menuo \u2013 kaj efektive, enestas sesdek du tipoj de patkukoj. Ili estas sufic\u0302e grandaj, c\u0302ar ili havas almenau\u0306 400 gramojn, do se vi planas tagmang\u0302i, eble vi ne plu bezonos deserti! La patkukojn oni servas kun iom da legomoj kaj sau\u0306co (aldona afero kiun oni devas elekti!), au\u0306 nur sau\u0306co, en la kazo de dolc\u0302aj patkukoj. Se vi ne scias kiun sau\u0306con elekti, ne hezitu demandi helpon de la servisto."}, {"text_idx": "#000029", "text": "Inter la elektebloj estas ne nur patkukoj diversaj lau\u0306 enhavo, sed ankau\u0306 aliaj pladoj, kiel ekzemple lasanjoj, tortiljo au\u0306 tagliatelle, sed kun patkuka pasto. C\u0302u kuirarta blasfemo? Au\u0306 simple interesa miksaj\u0302o de gustoj? Provu kaj decidu mem! Krome, la restoracioj servas saladojn kaj iom pli kutimajn desertojn, sed ne ilin mi rekomendas en tiuj patkukejoj."}, {"text_idx": "#000030", "text": "La menuo estas disponebla en la pola kaj en la angla. Ankau\u0306 la servistoj parolas tiujn du lingvojn."}]